
Citesc niște informaţii de-a dreptul halucinante care aruncă o cu totul altă perspectivă asupra conflictului din 
Israel. Practic, rădăcinile a ceea ce se întâmplă acolo încep din 1995, anul în care se semnează acordul Oslo 
2. În conformitate cu acest acord, Palestina primește dreptul de a-și gestiona independent resursele naturale. 
Patru ani mai târziu, în apele teritoriale ale Fâșiei Gaza se descoperă un mega-depozit de gaz, cu o rezervă 
estimată de peste 122 trilioane de metri cubi. Ca să fie frustrarea și mai mare, în apele teritoriale ale Libanului 
există un alt mega-depozit de gaz, aflat la doar 2 km de apele teritoriale israeliene. Cu alte cuvinte, statul 
Israel se află între două mega-depozite de gaze și nu are acces la niciunul dintre ele. Frustrant, nu-i așa? Nu 
vă apucati să trageţi concluzii pripite pentru că încă nu ati înțeles totul! 


Palestina a început încă din 2002 să construiască infrastructura necesară exploatării gazelor de acolo, doar că 
Israelul nu a permis vânzarea directă a gazelor de către autorităţile palestiniene, având pretenţia ca Palestina 
să vândă la pret intern întreaga producţie statului israelian. Si uite așa apar conflictele între Israel și 
Autoritatea Palestiniană din care rezultă blocarea proiectului. 


Specialiștii spun că, după sabotarea Nord Stream de către SUA a devenit foarte clară explozia pe care o 
vedem acum în Palestina. De ce? pentru că e vorba de o afacere de peste 600 miliarde de dolari menită a 
potoli pofta nebună de energie a Europei. Continentul se află pe un drum eșuat deoarece nu mai are acces la 
energie ieftină. Toate tentativele de a înlocui energia rusească au fost sortite eșecului. Și uite-așa apare 
oportunitatea depozitului palestinian. 


Doar că nu trebuie să trageţi concluzii pripite. Operaţiunea pe care o vedeţi acolo, în care armata Israelului a 
făcut una cu pământul întreaga Gaza, nu este una în care beneficiar e statul Israel. Oups. Se pare că v-am 
șocat, mai ales în condiţiile în care vedeţi limpede atrocitățile de acolo. Doar că ceea ce se vede nu coincide 
cu ceea ce se petrece în subteran. Itele întregii afaceri se află la 3600 km distanţă de Israel, la ... Londra. 


Cu ceva timp în urmă, o halcă imensă din activitatea operațională a gigantului petrolier BP este cedată unei 
firme indiene care se ocupă de activităţi externalizate ale marilor companii: Infosys. Întâmplător, firma aparţine 
socrului lui Rishi Sunak. Și tot întâmplător, Rishi Sunak se apucă să tragă în BP cu licenţe de exploatare în 
Marea Nordului. Contractul dintre Infosys si BP este unul de 1.5 miliarde de dolari. 


Cinstit cum îl știm, Rishi „își dă seama” că exploatările din Marea Nordului, chiar dacă sunt rentabile, tot nu 
compensează la bursa șpăgii, contravaloarea contractului pe care familia sa l-a semnat cu BP. Și uite-așa, 


ajungem la un alt eveniment. 


În octombrie anul curent, Paul Bristow, un deputat conservator britanic și consilier al Secretarului de Stat 
pentru Stiinta, îi trimite lui Rushi Sunak o scrisoare deschisă în care cere încetarea conflictului din Israel. 
Scrisoarea are ecouri ample în societatea engleză, doar că, pe 30 octombrie Rishi Sunak îl demite pe ,rebel”. 
Călcase rău pe bec! 


Coincidenta face ca, în aceeași zi în care se semnează demiterea lui Bristow, la Tel Aviv să se semneze un 
contract baban. Executivul israelian emite 12 licențe de exploatare pentru depozitului palestinian de gaze. 
Beneficiari? Mari mahări internaţionali. Partea leului însă revine, „întâmplător”, celor de la BP. Și uite-așa, 
nulitatea Rishi îi mulțumește satisfăcător pe binefăcătorii săi. Să mai spunem și că, imediat după BP, celălalt 
loz câștigător al luptei din Gaza este tras de ENI, probabil premiul de consolare dat Italiei deoarece acceptă o 
coadă de topor americană la frâiele ţării. Mă rog, chestiunea cu ţările de care aparţin nişte companii e destul 
de puerilă întrucât, mai degrabă ţările aparţin companiilor. 


Toată ticăloşia care se petrece în Gaza are acceptul deplin al SUA care s-a deplasat acolo cu o forță absolut 
nejustificată. De fapt, SUA doresc să-și ia de pe cap obligaţia menţinerii pe linia de plutire a Europei. 
Dezvoltarea rapidă a proiectului palestinian ar contribui atât la rezolvarea problemelor energetice ale Europei, 
dar și la rotunjirea profiturilor marilor mafioți internaţionali de pe piața energiei. Și uite-așa, cei 1.5 miliarde de 
dolari pompati în firma familiei lui Rishi Sunak ajung să se dovedească o investiție inteleapta. Desigur, în urma 
acestei nebunii, palestinienii sunt izgoniți din fâșia Gaza, dar cine sa mai ia de la destinul unor amärâti pe 
care, în realitate, îi urăsc toți. De ce-i urăsc? Păi prea s-au așezat ei acolo, în fata tuturor intereselor maharilor 
lumii. Și, până la urmă, vorba englezului: „dacă e vorba de bani, orice acţiune e justificată și morală” 

